Սրան զուգահեռ, սակայն, պետք է նշեմ ակտիվորեն տարածվող պրոպագանդայի և կեղծիքի (Fake news) ակտիվ հոսքի մասին։ Թերևս, ամենից խոշոր դեզինֆորմացիան Նիկոլ Փաշինյանի՝ 2001 թվականի հոդվածն էր, որտեղ իբր նա խոսում է Արցախի 7 շրջանների մասին, որպես օկուպացված, գրավյալ և դրանք դիվանագիտությամբ պահելու անհնարինության մասին։ Այս լուրը ակտիվորեն տարածվում էր համացանցում և մի շարք լրատվականներում։ Բանը հասավ նրան, որ հանրապետական պատգամավոր Արման Սաղաթելյանը բարձրացրեց այս հարցը, վարչապետի թեկնածուի հետ հարց ու պատասխանի ժամանակ։ Նկատելի է եղել նաև որոշ լրատվամիջոցների իրավիճակը լարելու միտումները։ Այսպես որոշ կայքեր հրապարակում էին բավականին ագրեսիվ և վիրավորական նյութեր, օրինակ՝ «Լակոտը վտանգավոր է դառնում», կամ «Անգրագետների բանակն ուզում է գալ իշխանության» վերնագրերով։